CELEX: 31983R2062
Language: el
Date: 1983-07-25 00:00:00
Title: Κανονισμός (ΕΟΚ) αριθ. 2062/83 της Επιτροπής της 25ης Ιουλίου 1983 περί παρεκκλίσεως από τους κανόνες ποιότητας για τα πράσα

Avis juridique important

|

31983R2062

Κανονισμός (ΕΟΚ) αριθ. 2062/83 της Επιτροπής της 25ης Ιουλίου 1983 περί παρεκκλίσεως από τους κανόνες ποιότητας για τα πράσα  

Επίσημη Εφημερίδα αριθ. L 202 της 26/07/1983 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 2062/83 ΤΗΣ ΕΠΙΤΡΟΠΗΣ  της 25ης Ιουλίου 1983  περί παρεκκλίσεως από τους κανόνες ποιότητας για τα πράσα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των φρούτων και λαχανικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο του 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τα πράσα ορίζονται στο παράρτημα Ι του κανονισμού (ΕΟΚ) αριθ. 1292/81 της Επιτροπής της 12ης Μαΐου 1981 (3)·  ότι η πείρα έδειξε ότι οι μέθοδοι συγκομιδής δεν επιτρέπουν την τήρηση των κριτηρίων καθριότητας έτσι όπως αυτά έχουν καθοριστεί· ότι στους κανόνες ποιότητας πρέπει να ληφθεί υπόψη η κατάσταση αυτή· ότι, εξάλλου, πρέπει να αποκτηθεί επαρκής πείρα πριν την οριστική τροποποίηση των κανόνων· ότι πρέπει σήμερα, για το λόγο αυτό, να παρεκκλίνουμε προσωρινά από τους κανόνες ποιότητας για τα πράσα, δίχως αυτό να βλάπτει την ποιότητα του προϊόντος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Φρούτων και Λαχανικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1983/84, κατά παρέκκλιση των διατάξεων του παραρτήματος Ι του κανονισμού (ΕΟΚ) αριθ. 1292/81:  Στο κεφάλαιο ΙΙ «Διατάξεις που αφορούν την ποιότητα» παράγραφος Β «κατάταξη»  i) «κατηγορία Ι», το ακόλουθο κείμενο προστίθεται μετά το πρώτο εδάφιο:  «Μικρά σημάδια από χώμα στο εσωτερικό του γίνονται δεκτά».  ii) «κατηγορία ΙΙ», το ακόλουθο κείμενο προστίθεται μετά το πρώτο εδάφιο:  «Σημάδια από χώμα στο εσωτερικό του στελέχους γίνονται δεκτά» .  iii) «κατηγορία ΙΙΙ», η τελευταία παύλα αντικαθίσταται από το ακόλουθο κείμενο:  «Ελαφρά σημάδια από εξωτερικό έδαφος».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 129 της 15. 5. 1981, σ. 38.